Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: eljárás általános szabályairól szóló 1957. évi IV. törvény 72. §
Paragraph Index: 470

(1) bek., illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva. A tv. 29. § (1) bek. f) pontja pedig kizárja a bírósági (végrehajtási) eljárás, illetve döntés felülvizsgálatát. A szövetkezet, a társasház nem hatóság és nem közszolgáltatást végző szerv, ezért Hivatalunk ezen a területen semmilyen vizsgálatot nem folytathat, ennek hiányában pedig még tanácsot sem adhatunk. A felszámolás a felszámoló bíró felügyelete alatt folyik. Mint Ön is tudja, a felszámoló bíróhoz lehet kifogással élni. A bírói függetlenség az Alkotmányban rögzített alapelv, így sem Hivatalunk, sem más szerv bíróságot, bírói magatartást, határozatot nem vizsgálhat. Sajnálom, de nem lehetek a segítségére. Kérésére megküldöm a „strasbourgi bíróságról” szóló tájékoztatót. Kelt: Dr. Polt Péter Ügyszám: OBH 10027/2/1997. Tisztelt Asszonyom! Az Országgyűlési Biztos Hivatalához, az örökösödési peres ügyében írott beadványára az alábbi tájékoztatást adom. Az állampolgári jogok országgyűlési biztosáról szóló 1993. évi LIX. törvény 29. § (1) bekezdésének f) pontja nem ad lehetőséget bírósági eljárás, illetve döntés felülvizsgálatára. 1999/18/II. szám A Magyar Köztársaság Alkotmányáról szóló 1949. évi XX. tv. 45. § (1) bek. értelmében a Magyar Köztársaságban az igazságszolgáltatást a bíróságok gyakorolják, az 50. § (3) bek. pedig akként rendelkezik, hogy a bírák függetlenek, és csak a törvénynek vannak alárendelve. Fentiekből következik, hogy az országgyűlési biztosnak az ügyben nincs jogszabályi felhatalmazása segítség nyújtására. Hagyatéki hitelezői igény érvényesítése iránt indult peres ügyében a megyei bíróság jogerős ítéletét a Legfelsőbb Bíróság a felülvizsgálati kérelemmel nem támadott részében nem érintette, felülvizsgálati kérelemmel támadott részeit részben — az ítélet rendelkező részében leírtak szerint — változtatta meg. A végrehajtás során mind a jogerős ítéletben, mind a felülvizsgálati eljárás során hozott ítéletben foglaltakat figyelembe kell vennie az alperesnek és a felperesnek egyaránt. Azon kérdésére, hogy milyen újabb jogi lehetőségük van jogos követelésük érvényesítésére, mellékelem másolatban a polgári perrendtartásról szóló 1952. évi III. tv. perújításra vonatkozó szabályait. Nagyon sajnálom, hogy fenti tájékoztatáson túlmenően hatáskör hiányában nem lehettem segítségére. Kérem szíves megértését, és válaszom tudomásulvételét. Kelt: Dr. Polt Péter Ügyszám: OBH 10584/2/1997. Tisztelt Uram! Az Országgyűlési Biztos Hivatalához a polgári bíróság sérelmesnek vélt jogerős ítélete miatt írott panasza ügyében az alábbi tájékoztatást adom. Az állampolgári jogok országgyűlési biztosáról szóló 1993. évi LIX. tv. 29. § (1) bekezdésének f) pontja nem ad lehetőséget a bírósági eljárás, illetve döntés felülvizsgálatára. Bármely bíróság jogerős döntése csak az eljárási jogszabályokban — az Ön esetében a Polgári perrendtartásról szóló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes